Toewyding en dissipline geheim vir SA meisiegroep BlackByrd se sukses | SARIE
Toewyding en dissipline geheim vir SA meisiegroep BlackByrd se sukses	deur SARIE.com-span
Die groep is maar nog net 'n jaar aan die gang, maar dié meisies het al 4 SAMA-toekennings, 3 top-liedjies, en 1 debuut-album agter hulle naam. Hulle het ook al in die voor-vertoning by groot konserte opgetree soos by die legendariese Britse groep Mike + The Mechanics, die Italiaanse sanger Patrizio Buanne en die Britse groep Jamiroquai. Die groep bestaan uit Tarryn Lamb, wat die hoofsanger, liedjieskrywer en kitaarspeler is, haar niggie en sangeres Tamsyn Maker, en SAMA-bekroonde sangeres Axene. Hul interessante naam is geïnspireer deur die ikoniese liedjie "Blackbird" wat Paul McCartney geskryf het.
Waar kom jou liefde vir musiek vandaan? Tamsyn: Ek het nog altyd van musiek gehou en geniet dit om myself deur musiek uit te druk – dít is my sielskos. Tarryn: Ek het grootgeword in 'n gesin wat baie van musiek hou, dit was nog altyd 'n belangrike deel van my lewe. Axene: Ek kom uit 'n musikale familie – my ma het vir my ACDC pleks van kinderrympies gespeel! Beskryf julle musiek in een woord Tamsyn: Sonder pretensie Tarryn: Waarheid Axene: Eerlikheid Wat is jou persoonlike styl? Tamsyn: Sjiek en speels. Tarryn: Die gewone meisie gemeng met Kardashian-styl. Axene: Ek is die rocker van die groep. Ek hou van gemaklike rocker–styl soos Hayley Williams (van die rock-groep Paramore).